pythainlp/thailaw-v1.0 huggingface dataset:
ประกาศคณะกรรมการกํากับหลักทรัพย์และตลาดหลักทรัพย์

ที่ กร. 5/2558

เรื่อง  ระบบงาน การติดต่อผู้ลงทุน และการประกอบธุรกิจ

โดยทั่วไปของทรัสต์

(ฉบับที่  2)

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 8 มาตรา 30 วรรคสอง และมาตรา 58 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้เพิ่มความต่อไปนี้เป็นข้อ 4/1 ในหมวด 2 หลักในการดําเนินธุรกิจ ของประกาศคณะกรรมการกํากับหลักทรัพย์และตลาดหลักทรัพย์ ที่ กข. 1/2553  เรื่อง ระบบงาน การติดต่อผู้ลงทุน และการประกอบธุรกิจโดยทั่วไปของทรัสต์ ลงวันที่ 4 กุมภาพันธ์ พ.ศ. 2553 

“ข้อ 4/1   ทรัสต์ต้องดูแลและดําเนินการเพื่อให้มั่นใจได้ว่าการจัดการทรัสต์จะเป็นไปตามวัตถุประสงค์ของการก่อตั้งทรัสต์นั้น ๆ และมิได้เป็นไปหรือถูกใช้เพื่อการแสวงหาประโยชน์จากกาจัดการทรัพย์สินส่วนตัวของบุคคลใดหรือกลุ่มบุคคลใดเป็นการเฉพาะ (private trust) ทั้งนี้ ตลอดอายุของทรัสต์ดังกล่าว”   


ข้อ ๒ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไป


ผู้มีอํานาจลงนาม - ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไป

   

                                                                        ประกาศ  ณ วันที่  9 เมษายน พ.ศ. 2558

 

 

 

                                                                                                                  (นายอัชพร  จารุจินดา)

                                                                                                                     ประธานกรรมการ

                                                                                         คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 10/2558

เรื่อง หลักเกณฑ์ เงื่อนไข และวิธีการประกอบธุรกิจ  
การจัดอันดับกองทุนรวม  
(ฉบับที่ 2)

 

 อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 4 และข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 43/2546 เรื่อง หลักเกณฑ์ เงื่อนไข และวิธีการประกอบธุรกิจการจัดอันดับกองทุนรวม ลงวันที่ 3 ธันวาคม พ.ศ. 2546 และให้ใช้ความต่อไปนี้แทน

 “ข้อ 4 ในการขอรับความเห็นชอบเป็นบริษัทจัดอันดับกองทุนรวม ให้ผู้ที่ประสงค์จะขอรับความเห็นชอบยื่นคําขอรับความเห็นชอบต่อสํานักงานตามแบบพร้อมเอกสารหลักฐานตามที่สํานักงานประกาศกําหนด 

 เมื่อสํานักงานได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนแล้ว ให้ผู้ยื่นคําขอชําระค่าธรรมเนียมคําขอรับความเห็นชอบเป็นบริษัทจัดอันดับกองทุนรวมแก่สํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคําขอต่าง ๆ 

 ข้อ 5 ให้สํานักงานพิจารณาคําขอรับความเห็นชอบเป็นบริษัทจัดอันดับกองทุนรวมให้แล้วเสร็จภายในเก้าสิบวันนับแต่วันที่ได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน”

 ข้อ 2 ประกาศนี้ให้ใช้บังคับตั้งแต่วันที่ 1 กันยายน พ.ศ. 2558 เป็นต้นไป

 ประกาศ ณ วันที่ 6 สิงหาคม พ.ศ. 2558

(นายอัชพร จารุจินดา)

ประธานกรรมการ 

คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ.   4 /2554

       เรื่อง หลักเกณฑ์ เงื่อนไข และวิธีการในการอนุมัติ  
  โครงการแปลงสินทรัพย์เป็นหลักทรัพย์

 (ฉบับที่  2 )

                                          

อาศัยอํานาจตามความในมาตรา 5 และมาตรา 10 แห่งพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540 อันเป็นพระราชกําหนดที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิก (4) ของข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 7/2552  เรื่อง หลักเกณฑ์ เงื่อนไข และวิธีการในการอนุมัติโครงการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552 


ข้อ ๒ ให้ยกเลิกความในวรรคหนึ่งของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 7/2552  เรื่อง หลักเกณฑ์ เงื่อนไข และวิธีการในการอนุมัติโครงการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552  และให้ใช้ความต่อไปนี้แทน  

“ข้อ 2  ผู้มีสิทธิเสนอโครงการที่จะยื่นคําขออนุมัติโครงการต่อสํานักงาน ก.ล.ต. ต้องมีลักษณะดังต่อไปนี้

(1)  กิจการตามกฎหมายไทย  ได้แก่ 

      (ก)  สถาบันการเงิน 

      (ข) บริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์

      (ค)  นิติบุคคลที่มีกฎหมายเฉพาะจัดตั้งขึ้น

      (ง) บริษัทจํากัดหรือบริษัทมหาชนจํากัดที่จัดตั้งขึ้นตามกฎหมายไทย 

(2)  กิจการตามกฎหมายต่างประเทศ ได้แก่

      (ก)  หน่วยงานหรือองค์การของรัฐบาลต่างประเทศ

      (ข) นิติบุคคลตามกฎหมายต่างประเทศ”


ข้อ ๓ ให้ยกเลิกความใน (1) ของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 7/2552  เรื่อง หลักเกณฑ์ เงื่อนไข และวิธีการในการอนุมัติโครงการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552  และให้ใช้ความต่อไปนี้แทน

 “(1)  ในกรณีที่นิติบุคคลเฉพาะกิจประสงค์จะขออนุญาตเสนอขายหุ้นกู้ตามโครงการต่อผู้ลงทุนในประเทศในกรณีทั่วไป โดยผู้มีสิทธิเสนอโครงการเป็นกิจการตามกฎหมายไทยตามข้อ 2(1) ต้องไม่ปรากฏข้อเท็จจริงว่าผู้มีสิทธิเสนอโครงการมีกรรมการ ผู้บริหาร หรือผู้มีอํานาจควบคุม ที่มีลักษณะขาดความน่าไว้วางใจตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะขาดความน่าไว้วางใจของกรรมการและผู้บริหารของบริษัท โดยอนุโลม”


ข้อ ๔ ให้ยกเลิกวรรคสองของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 7/2552  เรื่อง หลักเกณฑ์ เงื่อนไข และวิธีการในการอนุมัติโครงการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552 


ข้อ ๕ ประกาศนี้ให้ใช้บังคับตั้งแต่วันที่   1  เมษายน พ.ศ. 2554   เป็นต้นไป 


มาตรา ๑         ประกาศ ณ  วันที่   23  มีนาคม พ.ศ. 2554            

 

                                                                           (นายวิจิตร  สุพินิจ)

                                                                            ประธานกรรมการ

                                               คณะกรรมการกํากับหลักทรัพย์และตลาดหลักทรัพย์


มาตรา ๑ เหตุผลในการออกประกาศฉบับนี้ คือ เพื่อรองรับให้กิจการตามกฎหมายต่างประเทศสามารถเป็นผู้มีสิทธิเสนอโครงการที่จะยื่นคําขออนุมัติโครงการแปลงสินทรัพย์เป็นหลักทรัพย์ต่อสํานักงาน ก.ล.ต. ได้ และกําหนดหลักเกณฑ์การอนุมัติโครงการให้เหมาะสมกับกรณีดังกล่าว จึงจําเป็นต้องออกประกาศนี้
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 11/2558

เรื่อง  หลักเกณฑ์ เงื่อนไข และวิธีการในการอนุมัติ

โครงการแปลงสินทรัพย์เป็นหลักทรัพย์

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 5 และมาตรา 10 วรรคหนึ่ง แห่งพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540  ซึ่งแก้ไขเพิ่มเติมโดยพระราชบัญญัติ แก้ไขเพิ่มเติมพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540  พ.ศ. 2558 คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิกความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 7/2552  เรื่อง หลักเกณฑ์ เงื่อนไข และวิธีการในการอนุมัติโครงการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552  และให้ใช้ความต่อไปนี้แทน

“ข้อ 5   ให้สํานักงาน ก.ล.ต. แจ้งผลการพิจารณาคําขออนุมัติโครงการภายในเจ็ดสิบห้าวันนับแต่วันที่สํานักงาน ก.ล.ต. ได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน

ในกรณีที่ผู้มีสิทธิเสนอโครงการประสงค์จะขอผ่อนผันหลักเกณฑ์ตามประกาศนี้ ให้ผู้มีสิทธิเสนอโครงการยื่นคําขอผ่อนผัน  พร้อมทั้งเอกสารหลักฐานประกอบคําขอผ่อนผันต่อสํานักงาน ก.ล.ต. ภายในสามสิบวันนับแต่วันที่ยื่นคําขออนุมัติโครงการ  ทั้งนี้ ตามขั้นตอนและ วิธีการที่ระบุในคู่มือสําหรับประชาชน เว้นแต่สํานักงาน ก.ล.ต. ยอมรับคําขอผ่อนผันเมื่อพ้นระยะเวลา ดังกล่าวในกรณีมีเหตุจําเป็นและสมควร โดยสํานักงาน ก.ล.ต. จะพิจารณาคําขอผ่อนผันให้แล้วเสร็จภายในระยะเวลาเดียวกันกับการพิจารณาตามวรรคหนึ่ง”


ข้อ ๒ ประกาศนี้ให้ใช้บังคับตั้งแต่วันที่ 1 กันยายน พ.ศ. 2558 เป็นต้นไป


ผู้มีอํานาจลงนาม -         ประกาศ  ณ วันที่ 6 สิงหาคม พ.ศ. 2558 

 

                                                                                 (นายอัชพร  จารุจินดา)        

                                                                                     ประธานกรรมการ

                                                     คณะกรรมการกํากับหลักทรัพย์และตลาดหลักทรัพย์
-ร่าง-

ประกาศคณะกรรมการกํากับหลักทรัพย์และตลาดหลักทรัพย์

ที่ กจ. ๙/๒๕๖๖

เรื่อง หลักเกณฑ์ เงื่อนไข และวิธีการในการอนุมัติ  
โครงการแปลงสินทรัพย์เป็นหลักทรัพย์ 

(ฉบับที่ ๔)

โดยที่เป็นการสมควรแก้ไขเพิ่มเติมหลักเกณฑ์ เงื่อนไข และวิธีการในการอนุมัติโครงการ  
แปลงสินทรัพย์เป็นหลักทรัพย์

อาศัยอํานาจตามความในมาตรา ๓ มาตรา ๕ วรรคหนึ่ง (๓) และ (๔) และมาตรา ๑๐   
วรรคหนึ่ง แห่งพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. ๒๕๔๐   
ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. ๒๕๔๐ พ.ศ. ๒๕๕๘ คณะกรรมการ ก.ล.ต. ออกประกาศไว้ดังต่อไปนี้

ข้อ ๑ ให้ยกเลิกความใน (๓) ของข้อ ๓ แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. ๗/๒๕๕๒ เรื่อง หลักเกณฑ์ เงื่อนไข และวิธีการในการอนุมัติโครงการ  
แปลงสินทรัพย์เป็นหลักทรัพย์ ลงวันที่ ๑๓ มีนาคม พ.ศ. ๒๕๕๒ และให้ใช้ความต่อไปนี้แทน

“(๓) สินทรัพย์ที่ผู้มีสิทธิเสนอโครงการจะโอนไปยังนิติบุคคลเฉพาะกิจต้องเป็นสิทธิเรียกร้อง  
ที่มีลักษณะอย่างใดอย่างหนึ่งดังนี้ 

(ก) สิทธิเรียกร้องให้ชําระหนี้เป็นเงินที่ก่อให้เกิดกระแสรายรับ

(ข) สิทธิเรียกร้องที่จะมีขึ้นในอนาคตโดยให้ชําระหนี้เป็นเงินที่ก่อให้เกิดกระแสรายรับซึ่งเป็นไปตามหลักเกณฑ์ดังต่อไปนี้

๑. ผู้มีสิทธิเสนอโครงการสามารถแสดงได้อย่างชัดเจนว่าสิทธิเรียกร้องนั้น  
มีศักยภาพในการก่อให้เกิดกระแสรายรับได้ 

๒. การพิจารณาศักยภาพตาม ๑. ให้ประเมินจากข้อมูลในอดีต (historical data) ที่เพียงพอและสามารถประมาณการกระแสรายรับที่จะเกิดขึ้นได้ เช่น สิทธิเรียกร้องที่จะเกิดจาก  
การใช้บัตรเครดิต การใช้น้ํา การใช้ไฟฟ้า 

สิทธิเรียกร้องในโครงการเดียวกันต้องเป็นประเภทเดียวกันหรือมีความเกี่ยวข้องกัน และผู้มีสิทธิเสนอโครงการแสดงได้ว่าจะไม่เพิกถอนสิทธิหรือกระทําการใด ๆ ที่จะมีหรืออาจมีผลให้สิทธินั้นด้อยลง”

ข้อ ๒ ประกาศนี้ให้ใช้บังคับตั้งแต่วันที่ ๑๖ พฤศจิกายน พ.ศ. ๒๕๖๖ เป็นต้นไป

ประกาศ ณ วันที่ ๓๑ ตุลาคม พ.ศ. ๒๕๖๖

 (นายพิชิต อัคราทิตย์)

 ประธานกรรมการ

 คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์


ที่ กธ. 6 /2555


เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้า


ประเภทตัวแทนซื้อขายสัญญาซื้อขายล่วงหน้า


และผู้ค้าสัญญาซื้อขายล่วงหน้า


(ฉบับที่ 2)


อาศัยอํานาจตามความในมาตรา 9 มาตรา 16 วรรคสาม และมาตรา 17(4) แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้


ข้อ 1 ให้เพิ่มความต่อไปนี้เป็น (4) ของข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 11/2553 เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้าและผู้ค้าสัญญาซื้อขายล่วงหน้า ลงวันที่ 15 กรกฎาคมพ.ศ. 2553


“(4) สถาบันการเงินที่มีกฎหมายเฉพาะจัดตั้งขึ้น ทั้งนี้ เฉพาะการขอจดทะเบียนเป็นผู้ประกอบธุรกิจสัญญาซื้อขายล่วงหน้าประเภทผู้ค้าสัญญาซื้อขายล่วงหน้า”


ข้อ 2 ให้ยกเลิกความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 11/2553 เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้าและผู้ค้าสัญญาซื้อขายล่วงหน้า ลงวันที่ 15 กรกฎาคมพ.ศ. 2553 และให้ใช้ความต่อไปนี้แทน “ข้อ 5 ผู้ขอจดทะเบียนที่เป็นธนาคารพาณิชย์ บริษัทเงินทุน บริษัทหลักทรัพย์ หรือสถาบันการเงินที่มีกฎหมายเฉพาะจัดตั้งขึ้นตามข้อ 4(1) (2) และ (4) ต้องมีลักษณะดังต่อไปนี้


(1) สามารถประกอบธุรกิจสัญญาซื้อขายล่วงหน้าในประเภทที่ขอจดทะเบียนได้ตามกฎหมายที่ควบคุมการประกอบธุรกิจของนิติบุคคลนั้น


(2) สามารถดํารงเงินกองทุนและกันเงินสํารองได้ตามหลักเกณฑ์ของกฎหมายที่ควบคุมการประกอบธุรกิจของนิติบุคคลนั้น


(3) ไม่อยู่ระหว่างถูกจํากัด พัก หรือระงับการประกอบธุรกิจโดยหน่วยงานที่กํากับดูแลนิติบุคคลนั้น


(4) ไม่ปรากฏข้อเท็จจริงต่อสํานักงาน ก.ล.ต. ว่ามีฐานะทางการเงินที่อาจก่อให้เกิดความเสียหายหรือมีพฤติการณ์อื่นที่แสดงให้เห็นว่า อยู่ระหว่างประสบปัญหาทางการเงิน รวมทั้งไม่ปรากฏข้อเท็จจริงว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจ”


ข้อ 3 ให้ยกเลิกความใน (1) ของข้อ 11 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 11/2553 เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้าและผู้ค้าสัญญาซื้อขายล่วงหน้า ลงวันที่ 15 กรกฎาคมพ.ศ. 2553 และให้ใช้ความต่อไปนี้แทน


“(1) ผู้ได้รับการจดทะเบียนซึ่งเป็นธนาคารพาณิชย์ บริษัทเงินทุน บริษัทหลักทรัพย์หรือสถาบันการเงินที่มีกฎหมายเฉพาะจัดตั้งขึ้นตามข้อ 4(1) (2) หรือ (4) ต้องดํารงลักษณะตามที่กําหนดในข้อ 5”


ข้อ 4 ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2555 เป็นต้นไป


ประกาศ ณ วันที่ 29 มิถุนายน พ.ศ. 2555


(นายชัยเกษม นิติสิริ)


ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 14/2558

เรื่อง  การจดทะเบียนเป็นผู้ประกอบธุรกิจสัญญาซื้อขายล่วงหน้า

ประเภทตัวแทนซื้อขายสัญญาซื้อขายล่วงหน้า

และผู้ค้าสัญญาซื้อขายล่วงหน้า

(ฉบับที่ 3)

                             

                   อาศัยอํานาจตามความในมาตรา 9 และมาตรา 16 วรรคสาม แห่งพระราชบัญญัติสัญญาซื้อขายล่วงหน้า พ.ศ. 2546  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิกความในข้อ 8 และข้อ 9 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 11/2553  เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้าและผู้ค้าสัญญาซื้อขายล่วงหน้า ลงวันที่ 15 กรกฎาคม พ.ศ. 2553 และให้ใช้ความต่อไปนี้แทน

                   “ข้อ 8   ให้สํานักงาน ก.ล.ต. พิจารณาคําขอจดทะเบียนเป็นผู้ประกอบธุรกิจสัญญาให้แล้วเสร็จภายในเก้าสิบวันนับแต่วันที่สํานักงาน ก.ล.ต. ได้รับคําขอ  พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน

                   ข้อ 9   ค่าธรรมเนียมในการขอจดทะเบียนและการรับจดทะเบียนเป็นผู้ประกอบธุรกิจสัญญาให้เป็น ดังนี้

                   (1)  คําขอจดทะเบียนเป็นผู้ประกอบธุรกิจสัญญา คําขอละ 30,000 บาท

                   (2)  การรับจดทะเบียนเป็นผู้ประกอบธุรกิจสัญญา ประเภทละ 200,000 บาท

                   เมื่อสํานักงาน ก.ล.ต. ได้รับคําขอ  พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนแล้ว ให้ผู้ยื่นคําขอชําระค่าธรรมเนียมคําขอจดทะเบียนเป็นผู้ประกอบธุรกิจสัญญาแก่สํานักงาน ก.ล.ต. 

                   ให้ผู้ได้รับการจดทะเบียนชําระค่าธรรมเนียมการรับจดทะเบียนในวันที่สํานักงาน ก.ล.ต. รับจดทะเบียน”


ข้อ ๒ ประกาศนี้ให้ใช้บังคับตั้งแต่วันที่ 1 กันยายน พ.ศ. 2558 เป็นต้นไป


ผู้มีอํานาจลงนาม -                                 ประกาศ  ณ  วันที่ 6 สิงหาคม พ.ศ. 2558

 

 

 

                                                      (นายอัชพร  จารุจินดา)

                                                         ประธานกรรมการ

                                       คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์
================================================

ที่ กธ. 15/2558
===============

เรื่อง การอนุญาตการประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับโลหะมีค่า(ฉบับที่ 2)
==================================================================================================================================================================

 

 อาศัยอํานาจตามความในมาตรา 9 และมาตรา 16 วรรคสาม แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกความในวรรคหนึ่งของข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 8/2554 เรื่อง การอนุญาตการประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับโลหะมีค่า ลงวันที่ 28 เมษายน พ.ศ. 2554 และให้ใช้ความต่อไปนี้แทน

 “ข้อ 6 ในกรณีที่สํานักงาน ก.ล.ต. พิจารณาเห็นว่าผู้ขอรับใบอนุญาตเป็นผู้มีลักษณะและคุณสมบัติถูกต้องและครบถ้วนตามที่กําหนดตามข้อ 3 และข้อ 4 ให้สํานักงาน ก.ล.ต. เสนอเรื่องต่อคณะกรรมการ ก.ล.ต. เพื่อพิจารณาออกใบอนุญาตภายในเก้าสิบวันนับแต่วันที่สํานักงาน ก.ล.ต. ได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนและคณะกรรมการ ก.ล.ต. จะพิจารณาให้แล้วเสร็จภายในสามสิบวันนับแต่วันที่ได้รับเรื่องจากสํานักงาน ก.ล.ต.”

 ข้อ 2 ประกาศนี้ให้ใช้บังคับตั้งแต่วันที่ 1 กันยายน พ.ศ. 2558 เป็นต้นไป

 ประกาศ ณ วันที่ 6 สิงหาคม พ.ศ. 2558

(นายอัชพร จารุจินดา)

ประธานกรรมการ

คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ.  31/2547

เรื่อง   การกําหนดลักษณะของตั๋วเงินที่เป็นหลักทรัพย์  
                               

อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์  ที่ กจ. 14/2540  เรื่อง การกําหนดลักษณะของตั๋วเงินที่เป็นหลักทรัพย์  ลงวันที่ 18 เมษายน พ.ศ. 2540


ข้อ ๒ ในประกาศนี้

(1)   “ตั๋วเงิน” หมายความว่า  ตั๋วแลกเงิน ตั๋วสัญญาใช้เงิน

(2)   “บริษัท”  หมายความว่า   บริษัทจํากัด บริษัทมหาชนจํากัด หรือนิติบุคคลที่มีกฎหมายเฉพาะจัดตั้งขึ้นโดยมีวัตถุประสงค์ในการประกอบธุรกิจ

(3)   “สถาบันการเงิน”  หมายความว่า   

        (ก)  ธนาคารพาณิชย์ตามกฎหมายว่าด้วยการธนาคารพาณิชย์

        (ข)  บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์

        (ค)  บริษัทเครดิตฟองซิเอร์ตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ 

        (ง)  สถาบันการเงินที่มีกฎหมายเฉพาะจัดตั้งขึ้นซึ่งเป็นสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน 

(4)   “บริษัทประกันภัย”  หมายความว่า

       (ก)  บริษัทประกันวินาศภัยตามกฎหมายว่าด้วยการประกันวินาศภัย

       (ข)  บริษัทประกันชีวิตตามกฎหมายว่าด้วยการประกันชีวิต

(5)   “สํานักงาน”  หมายความว่า   สํานักงานคณะกรรมการกํากับหลักทรัพย์และตลาดหลักทรัพย์


ข้อ ๓ ให้ตั๋วเงินที่ออกเพื่อจัดหาเงินทุนจากประชาชนเป็นการทั่วไปที่บริษัทเป็นผู้สั่งจ่ายหรือเป็นผู้ออกตั๋ว และให้ไว้แก่ผู้ให้กู้ยืมเงินหรือผู้ซื้อเพื่อเป็นหลักฐานแสดงสิทธิตามตั๋วเงินดังกล่าว และไม่มีลักษณะอย่างใดอย่างหนึ่งดังต่อไปนี้ เป็นตั๋วเงินที่เป็นหลักทรัพย์

(1)  ตั๋วเงินที่บริษัทเป็นผู้สั่งจ่ายหรือเป็นผู้ออกตั๋วเพื่อชําระหนี้การค้า

(2)  ตั๋วเงินที่บริษัทออกโดยมีวัตถุประสงค์เพื่อการกู้ยืมเงินโดยระบุชื่อสถาบันการเงิน บริษัทหลักทรัพย์ บริษัทประกันภัย หรือบุคคลอื่นตามที่สํานักงานประกาศกําหนด เป็นผู้รับเงิน และมีข้อความ “เปลี่ยนมือไม่ได้” หรือคําอื่นที่มีความหมายในทํานองเดียวกันในด้านหน้าของตั๋วเงิน  ทั้งนี้ ตั้งแต่วันที่ออกตั๋วดังกล่าว

(3)  ตั๋วเงินที่สถาบันการเงินเป็นผู้สั่งจ่าย ผู้ออกตั๋ว ผู้รับอาวัลผู้สั่งจ่ายทั้งจํานวน ผู้รับอาวัลผู้ออกตั๋วทั้งจํานวน หรือผู้จ่ายและให้การรับรองตลอดไป  ทั้งนี้ ตั้งแต่วันที่ออกตั๋วดังกล่าว

(4)  ตั๋วเงินที่กระทรวงการคลังเป็นผู้รับอาวัลผู้สั่งจ่ายทั้งจํานวน ผู้รับอาวัลผู้ออกตั๋วทั้งจํานวน หรือผู้ค้ําประกันต้นเงินและดอกเบี้ยเต็มจํานวนอย่างไม่มีเงื่อนไข  ทั้งนี้ ตั้งแต่วันที่ออกตั๋วดังกล่าว


ข้อ ๔ ประกาศนี้ให้มีผลใช้บังคับตั้งแต่วันที่ 16 กันยายน พ.ศ. 2547 เป็นต้นไป


ผู้มีอํานาจลงนาม -         ประกาศ  ณ   วันที่ 15 มิถุนายน พ.ศ. 2547

 

                                                                 (นายสมคิด จาตุศรีพิทักษ์)

                                                           รัฐมนตรีว่าการกระทรวงการคลัง

                                        ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 2/2555

เรื่อง การกําหนดลักษณะของตั๋วเงินที่เป็นหลักทรัพย์

(ฉบับที่ 2)

 

 อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกความใน (3) ของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 31/2547 เรื่อง การกําหนดลักษณะของตั๋วเงินที่เป็นหลักทรัพย์ ลงวันที่ 15 มิถุนายน พ.ศ. 2547 และให้ใช้ความต่อไปนี้แทน

 “(3) “สถาบันการเงิน” หมายความว่า

 (ก) ธนาคารพาณิชย์ บริษัทเงินทุน หรือบริษัทเครดิตฟองซิเอร์ ตามกฎหมายว่าด้วยธุรกิจสถาบันการเงิน

 (ข) สถาบันการเงินที่มีกฎหมายเฉพาะจัดตั้งขึ้นซึ่งเป็นสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน”

 ข้อ 2 ให้ยกเลิก (3) ของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 31/2547 เรื่อง การกําหนดลักษณะของตั๋วเงินที่เป็นหลักทรัพย์ ลงวันที่ 15 มิถุนายน พ.ศ. 2547

 ข้อ 3 ให้ถือว่าตั๋วเงินที่มีลักษณะตามข้อ 3(3) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 31/2547 เรื่อง การกําหนดลักษณะของตั๋วเงินที่เป็นหลักทรัพย์ ลงวันที่ 15 มิถุนายน พ.ศ. 2547 ซึ่งถูกยกเลิกโดยประกาศฉบับนี้ ที่ได้ออกตั๋วดังกล่าวก่อนวันที่ประกาศนี้มีผลใช้บังคับ ไม่เป็นหลักทรัพย์ต่อไป 

 ข้อ 4 ประกาศนี้ให้ใช้บังคับตั้งแต่วันที่ 2 กรกฎาคม พ.ศ. 2555 เป็นต้นไป

 ประกาศ ณ วันที่ 29 มีนาคม พ.ศ. 2555

 (นางสาวนวพร เรืองสกุล)

 ประธานกรรมการ 

 คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 19/2558

เรื่อง  การกําหนดลักษณะของตั๋วเงินที่เป็นหลักทรัพย์

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิกความใน (2) ของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 31/2547  เรื่อง การกําหนดลักษณะของตั๋วเงินที่เป็นหลักทรัพย์ ลงวันที่ 15 มิถุนายน พ.ศ. 2547  และให้ใช้ความต่อไปนี้แทน

“(2)  “บริษัท”  หมายความว่า  บริษัทตามมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535”


ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2559  เป็นต้นไป 


ผู้มีอํานาจลงนาม -          ประกาศ ณ วันที่ 27 ตุลาคม พ.ศ. 2558

 

                                                                           (นายวรวิทย์  จําปีรัตน์)

                                                                               ประธานกรรมการ

                                          คณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สท. 5/2560  
เรื่อง การจดทะเบียนกองทุนสํารองเลี้ยงชีพ

                             

 

                    โดยที่มาตรา 8 วรรคสอง แห่งพระราชบัญญัติกองทุนสํารองเลี้ยงชีพ พ.ศ. 2530 กําหนดให้นายทะเบียนกองทุนสํารองเลี้ยงชีพประกาศการรับจดทะเบียนกองทุนสํารองเลี้ยงชีพในราชกิจจานุเบกษา นายทะเบียนกองทุนสํารองเลี้ยงชีพจึงประกาศรายชื่อกองทุนสํารองเลี้ยงชีพที่ได้รับจดทะเบียนไว้ดังต่อไปนี้


ข้อ ๑ กองทุนสํารองเลี้ยงชีพ พนักงานกระทรวงสาธารณสุข ซึ่งจดทะเบียนแล้ว ทะเบียนเลขที่ 1/2559 ตั้งแต่วันที่ 1 มกราคม 2559


ข้อ ๒ กองทุนสํารองเลี้ยงชีพ กลุ่มบริษัท วีระวงค์, ชินวัฒน์ และเพียงพนอ ซึ่งจดทะเบียนแล้ว ทะเบียนเลขที่ 2/2559 ตั้งแต่วันที่ 1 พฤษภาคม 2559


ผู้มีอํานาจลงนาม - ประกาศ  ณ  วันที่ 9 กุมภาพันธ์ พ.ศ.  2560

 

 

                                                                   (นายรพี  สุจริตกุล)

                                                                        เลขาธิการ

                                           สํานักงานคณะกรรมการกํากับหลักทรัพย์และตลาดหลักทรัพย์

                                                      ในฐานะนายทะเบียนกองทุนสํารองเลี้ยงชีพ